**Nils Petter Emanuelsson** (s. 7. elokuuta 1991 Kiiruna, Ruotsi) on ruotsalainen jääkiekkoilija, joka edustaa SM-liigajoukkue KooKoota. Hän on pelipaikaltaan oikea laitahyökkääjä. Emanuelsson laukoo oikealta.

Ura
---

### Seuraura

Emanuelsson on Kiruna HC:n kasvatti. Hän pelasi myöhemmät juniorivuotensa Skellefteå AIK:ssa, jossa Emanuelsson voitti J18 Allsvenskanin hopeaa vuonna 2009 ja J20 SuperElitin hopeaa vuonna 2010. Hän pelasi kaudella 2009–2010 myös ensimmäisen ja kauden ainoaksi jääneen Elitserien-ottelunsa 28. tammikuuta 2010 vieraissa Frölunda HC:tä vastaan. Emanuelsson merkittiin Skellefteån kakkosketjun oikeaan laitaan Erik Forssellin ja Tomáš Surovýn viereen. Hän sai ottelussa jääaikaa 8.21 minuuttia. Emanuelsson sai myös kakkossyöttöpisteen Surovýn tekemään maaliin. Kaudella 2010–2011 hän pelasi neljä Elitserien-ottelua sekä viisi ottelua lainalla HockeyAllsvenskanin IF Sundsvall Hockeyssa. Emanuelsson pelasi suurimman osan kaudestaan vielä Skellefteån J20-junioreissa, jonka paras pistemies, maalintekijä ja syöttäjä hän oli tehoilla 21+28=49. Emanuelsson sijoittui J20 SuperElitin pistepörssissä viidenneksi.

Kauden 2011–2012 Emanuelsson vietti suurimmaksi osaksi lainalla Ruotsin I-divisioonan Piteå HC:ssa, jonka paras maalintekijä ja kolmanneksi paras pistemies hän oli tehtyään 27 runkosarjaottelussa tehot 16+9=25. Elitserienissä Emanuelsson pelasi 17 runkosarja- ja kuusi playoff-ottelua tehden yhden maalin. Hänen Elitserien-uransa avausmaali syntyi 18. tammikuuta 2012 Växjö Lakers HC:tä vastaan. Emanuelsson voitti kauden päätteeksi Elitserien-hopeaa. Toukokuussa 2012 hän teki vuoden mittaisen jatkosopimuksen Skellefteån kanssa.

Kausi 2012–2013 oli Emanuelssonille ensimmäinen kokonainen Elitserienissä ja se toi hänelle 54 runkosarjaottelussa tehot 9+9=18 sekä 13 playoff-ottelussa tehot 6+2=8. Emanuelsson jakoi kevään 2013 pudotuspeleissä Skellefteån sisäisen maalipörssin voiton Viktor Arvidssonin kanssa. Hän voitti kauden päätteeksi Ruotsin-mestaruuden. Huhtikuussa 2013 Emanuelsson teki kaksivuotisen jatkosopimuksen seuram kanssa. Saman vuoden kesäkuussa hän solmi NHL-varaamattomana kaksivuotisen tulokassopimuksen San Jose Sharksin kanssa, mutta Emanuelsson sopi heinäkuussa pelaavansa kauden 2013–2014 vielä lainalla Skellefteåssa. Hän voitti kauden päätteeksi taas Ruotsin-mestaruuden.

Emanuelsson siirtyi kaudeksi 2014–2015 Sharksin organisaatioon. Hänet lähetettiin syksyn 2014 harjoitusleirin päätteeksi farmijoukkue Worcester Sharksiin, AHL:ään. Emanuelsson ehti pelata siellä vain kuusi ottelua tehden neljä maalia, kunnes hän joutui loukkaantumisen vuoksi koko loppukaudeksi sivuun. Kesäkuussa 2015 Emanuelsson teki vuoden mittaisen jatkosopimuksen San Josen kanssa. Kauden 2015–2016 hän pelasi kokonaan seuran uudessa farmijoukkue San Jose Barracudassa, jossa Emanuelsson pelasi varsinaisen AHL:n tulokaskautensa tehden 58 runkosarjaottelussa tehot 11+12=23.

Kaudeksi 2016–2017 Emanuelsson palasi kotimaahansa ja siirtyi kaksivuotisella sopimuksella Luleå HF:ään. Hän oli tehoilla 15+5=20 joukkueen paras maalintekijä Bill Sweattin kanssa sekä sijoittui sisäisessä pistepörssissä neljänneksi. Emanuelsson oli myös pudotuspelien ensimmäisellä kierroksella Luulajan paras maalintekijä kahdella osumallaan. Syyskuussa 2017 hän teki yhdessä pikkuveljensä Einarin kanssa seuran kanssa kolmivuotiset jatkosopimukset kevääseen 2021 saakka. Kaudella 2018–2019 Petter Emanuelsson oli tehoilla 14+13=27 Luulajan kolmanneksi paras maalintekijä ja hän jakoi sisäisen pistepörssin neljännen sijan Erik Gustafssonin kanssa. Emanuelsson voitti myös Luulajan sisäisen tehotilaston lukemalla +19. Kaudella 2019–2020 hän oli 14 osumallaan joukkueen paras maalintekijä.

Kaudella 2020–2021, vuoden 2021 vaihteessa Emanuelssonille suoritettiin leikkaus nivusvamman vuoksi. Hänen toipumisajaksi ennustettiin kolme kuukautta, mutta Emanuelsson palasi kuitenkin kaukaloihin yli kuukautta aiemmin helmikuussa. Hänen kautensa jäi lopulta vain 24 runkosarjaottelun mittaiseksi, kun Emanuelssonin kausi todettiin päättyneeksi leikkaushoitoa vaatineen reisilihasvamman vuoksi maaliskuussa. Vain muutama päivä ennen tätä hän kieltäytyi Luulajan tarjoamasta jatkosopimuksesta. *Norrländska Socialdemokraten*-lehden mukaan Emanuelsson halusi päästä takaisin täyteen pelikuntoon ja miettiä jatkoaan kauden jälkeen.

Kuntoutuessaan edellisen kevään vammastaan Emanuelsson harjoitteli kotikaupunkinsa joukkueen, HockeyEttanissa pelaavan Kiruna IF:n kanssa syksyllä 2021. *Norrländska Socialdemokraten*-lehden mukaan sekä hänen aiempi seuransa Skellefteå AIK että Allsvenskan-joukkue IF Björklöven olivat kiinnostuneet hänestä. Syyskuussa myös Luleå HF:n GM Stefan Nilssonin mukaan seuralla oli hyvä keskusteluyhteys Emanuelssonin ja hänen agenttinsa kanssa. Kuntouduttuaan Emanuelsson siirtyi lokakuussa lopulta loppukauden 2021–2022 kattavalla sopimuksella SM-liigajoukkue Oulun Kärppiin. Hän oli tehoilla 19+15=34 joukkueen paras maalintekijä ja neljänneksi paras pistemies. Huhtikuussa 2022 Emanuelsson teki Kärppien kanssa vuoden mittaisen jatkosopimuksen. Joulukuussa hän joutui lähes kolmeksi kuukaudeksi sivuun loukkaantumisen vuoksi. Emanuelsson palasi kaukaloihin runkosarjan lopulla maaliskuussa 2023.

Lokakuussa 2023 Emanuelsson siirtyi jatkamaan SM-liigauraansa loppukauden 2023–2024 kattavalla sopimuksella KooKoohon oltuaan alkukauden ilman sopimusta.

### Maajoukkueura

Emanuelsson Itävallan Wienissä pelatussa ystävyysottelussa huhtikuussa 2017.
Emanuelsson on pelannut Ruotsin A-maajoukkueessa yhdeksän ottelua tehopistein 1+1=2. Hän teki A-maajoukkuedebyyttinsä 3. huhtikuuta 2017 Budapestissä Unkaria vastaan. Emanuelssonin ensimmäinen A-maajoukkuemaali syntyi Euro Hockey Challengessa 14. huhtikuuta 2017 Södertäljessä Latviaa vastaan.

Pelityyli
---------

Elite Prospects-sivuston mukaan Emanuelsson on työteliäs hyökkääjä, joka on hyvä hyökkäyspään pelaaja. Hän pysyy jatkuvasti liikkeessä ja karvaa aktiivisesti. Emanuelsson menee paljon maalille ja hänellä on kova laukaus. Emanuelsson ei kuitenkaan mene kovin helposti ruuhkatilanteisiin.

Muuta
-----

Emanuelssonin pikkuveli Einar pelaa hyökkääjänä Luleå HF:n SHL-joukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Skellefteå AIK | SuperElit | 2 | 0 | 0 | 0 | 0 | 2 | 0 | 0 | 0 | 0 |
| 2008–2009 | Skellefteå AIK | SuperElit | 36 | 7 | 12 | 19 | 4 | 5 | 2 | 2 | 4 | 4 |
| 2009–2010 | Skellefteå AIK | SuperElit | 22 | 5 | 9 | 14 | 2 | – | – | – | – | – |
|  | Skellefteå AIK | Elitserien | 1 | 0 | 1 | 1 | 0 | – | – | – | – | – |
| 2010–2011 | Skellefteå AIK | SuperElit | 40 | 21 | 28 | 49 | 14 | 5 | 3 | 3 | 6 | 0 |
|  | Skellefteå AIK | Elitserien | 4 | 0 | 0 | 0 | 0 | – | – | – | – | – |
|  | IF Sundsvall Hockey | Allsvenskan | 5 | 2 | 1 | 3 | 0 | – | – | – | – | – |
| 2011–2012 | Skellefteå AIK | SuperElit | 6 | 2 | 3 | 5 | 0 | – | – | – | – | – |
|  | Skellefteå AIK | Elitserien | 17 | 1 | 0 | 1 | 4 | 6 | 0 | 0 | 0 | 0 |
|  | Piteå HC | Division 1 | 27 | 16 | 9 | 25 | 10 | – | – | – | – | – |
| 2012–2013 | Skellefteå AIK | Elitserien | 54 | 9 | 9 | 18 | 8 | 13 | 6 | 2 | 8 | 0 | Le Mat-pokalen |
| 2013–2014 | Skellefteå AIK | SHL | 44 | 6 | 9 | 15 | 2 | 9 | 2 | 1 | 3 | 0 | Le Mat-pokalen |
| 2014–2015 | Worcester Sharks | AHL | 6 | 4 | 0 | 4 | 0 | – | – | – | – | – |
| 2015–2016 | San Jose Barracuda | AHL | 58 | 11 | 12 | 23 | 8 | – | – | – | – | – |
| 2016–2017 | Luleå HF | SHL | 41 | 15 | 5 | 20 | 8 | 2 | 2 | 0 | 2 | 2 |
| 2017–2018 | Luleå HF | SHL | 43 | 3 | 10 | 13 | 0 | 2 | 0 | 0 | 0 | 0 |
| 2018–2019 | Luleå HF | SHL | 52 | 14 | 13 | 27 | 16 | 10 | 3 | 0 | 3 | 0 |
| 2019–2020 | Luleå HF | SHL | 42 | 14 | 7 | 21 | 6 | – | – | – | – | – |
| 2020–2021 | Luleå HF | SHL | 24 | 7 | 4 | 11 | 0 | – | – | – | – | – |
| 2021–2022 | Kärpät | SM-liiga | 52 | 19 | 15 | 34 | 10 | 7 | 0 | 2 | 2 | 2 |
| 2022–2023 | Kärpät | SM-liiga | 32 | 6 | 6 | 12 | 4 | 1 | 0 | 0 | 0 | 0 |
| 2023–2024 | KooKoo | SM-liiga | 42 | 13 | 12 | 25 | 6 | – | – | – | – | – |
| 10 kautta | yhteensä | Elitserien/SHL | 322 | 69 | 58 | 127 | 44 | 42 | 13 | 3 | 16 | 2 |
| 3 kautta | yhteensä | SM-liiga | 126 | 38 | 33 | 71 | 20 | 8 | 0 | 2 | 2 | 2 |
| 2 kautta | yhteensä | AHL | 64 | 15 | 12 | 27 | 8 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Petter Emanuelsson**.
* Petter Emanuelsson The Internet Hockey Databasessa (englanniksi)
* Petter Emanuelsson Eurohockey-sivustolla (englanniksi)
* Petter Emanuelsson *Elite Prospects*. Everysport Media Group AB.  (englanniksi)

### Viitteet

1. ↑  Oulun Kärpät *facebook.com*.  7.8.2022. Oulun Kärpät Oy. Viitattu 8.8.2022.
2. 1 2  Tilastot - Petter Emanuelsson *liiga.fi*. Jääkiekon SM-liiga Oy. Viitattu 1.4.2024.
3. 1 2 3 4 5 6 7  Petter Emanuelsson *Elite Prospects*. Everysport Media Group AB.  (englanniksi)
4. ↑  FRÖ - SKE (Line Up) *stats.swehockey.se*.  28.1.2010. Svenska Ishockeyförbundet. Viitattu 9.10.2023. (englanniksi)
5. ↑  Petter Emanuelsson *old.shl.se*. SHL AB. Viitattu 9.10.2023. (englanniksi)
6. ↑  FRÖ - SKE (5-4) *stats.swehockey.se*.  28.1.2010. Svenska Ishockeyförbundet. Viitattu 9.10.2023. (englanniksi)
7. ↑  Petter Emanuelsson - Hockey's Future *hockeysfuture.com*. CraveOnline Media, LLC, an Evolve Media, LLC company. Viitattu 5.10.2021. (englanniksi)
8. ↑  Elite Prospects - J20 SuperElit Stats 2010-2011 *eliteprospects.com*. Everysport Media Group AB. Viitattu 5.10.2021. (englanniksi)
9. ↑  Elite Prospects - Piteå HC *eliteprospects.com*. Everysport Media Group AB. Viitattu 5.10.2021. (englanniksi)
10. ↑  SAIK - VÄX (4-2) *stats.swehockey.se*.  18.1.2012. Svenska Ishockeyförbundet. Viitattu 9.10.2023. (englanniksi)
11. ↑  Petter Emanuelsson *old.shl.se*. SHL AB. Viitattu 9.10.2023. (englanniksi)
12. ↑  Hägglund, Anna: Emanuelsson har förlängt *skellefteaaik.se*. Skellefteå AIK Hockey. Viitattu 25.7.2013. (ruotsiksi)
13. ↑  Elite Prospects - Skellefteå AIK *eliteprospects.com*. Everysport Media Group AB. Viitattu 5.10.2021. (englanniksi)
14. ↑  Lindgren, Tobias: Petter Emanuelsson förlänger *skellefteaaik.se*.  5.4.2013. Skellefteå AIK Hockey. Viitattu 25.7.2013. (ruotsiksi)
15. ↑  Sharks Sign Forward Petter Emanuelsson *nhl.com/sharks*.  11.6.2013. SAN JOSE, California:  San Jose Sharks. Viitattu 25.7.2013. (englanniksi)
16. ↑  Pettersson, Robert: Skellefteåspelare NHL-klar *hockeysverige.se*.  11.6.2013. Everysport Media Group AB. Viitattu 25.7.2013. (ruotsiksi)
17. ↑  Ruuth, Tomas: Petter Emanuelsson: Fullt fokus på Skellefteå nu *folkbladet.nu*.  23.7.2013. VK Media AB. Viitattu 1.5.2023. (ruotsiksi)
18. ↑  Sharks Reduce Training Camp Roster by Four *nhl.com/sharks*.  28.9.2014. SAN JOSE, CA:  San Jose Sharks. Viitattu 21.12.2014. (englanniksi)
19. ↑  Ballou, Bill: Worcester Sharks' Petter Emanuelsson injured *telegram.com*.  26.10.2014. WORCESTER:  Gatehouse Media, Inc. Viitattu 16.6.2015. (englanniksi)
20. ↑  Sharks Re-sign Emanuelsson to One-Year Contract *nhl.com/sharks*.  27.6.2015. SAN JOSE:  San Jose Sharks. Viitattu 2.6.2016. (englanniksi)
21. ↑  Hedlund, Robert: Emanuelsson till LHF *luleahockey.se*.  18.5.2016. Luleå Hockey Drift AB. Viitattu 2.6.2016. (ruotsiksi)
22. ↑  Elite Prospects - Luleå HF *eliteprospects.com*. Everysport Media Group AB. Viitattu 5.10.2021. (englanniksi)
23. ↑  Hedlund, Robert: Bröderna förlänger *luleahockey.se*.  12.9.2017. Luleå Hockey Drift AB. Viitattu 5.10.2021. (ruotsiksi)
24. ↑  Elite Prospects - Luleå HF *eliteprospects.com*. Everysport Media Group AB. Viitattu 5.10.2021. (englanniksi)
25. ↑  Elite Prospects - Luleå HF *eliteprospects.com*. Everysport Media Group AB. Viitattu 5.10.2021. (englanniksi)
26. ↑  Kågström, Rasmus: Luleås glädjebesked: Opererade forwarden spelklar *hockeysverige.se*.  20.2.2021. Everysport Media Group AB. Viitattu 5.10.2021. (ruotsiksi)
27. ↑  Ellhar, Alexander: "Hoppades att allt skulle vara som vanligt när jag vaknade" *Hockeysverige.se*.  15.3.2021. Everysport Media Group AB. Viitattu 5.10.2021. (ruotsiksi)
28. ↑  Olausson, Robin: Har tackat nej till Luleås bud: "Vill avvakta" *hockeysverige.se*.  7.3.2021. Everysport Media Group AB. Viitattu 5.10.2021. (ruotsiksi)
29. ↑  Kågström, Rasmus: "Vi har en bra dialog med Petter" *hockeysverige.se*.  4.9.2021. Everysport Media Group AB. Viitattu 5.10.2021. (ruotsiksi)
30. ↑  Seppä, Lassi: Ruotsalaishyökkääjä Petter Emanuelsson Kärppiin *Jatkoaika.com*.  4.10.2021. Jatkoaika r.y. Viitattu 5.10.2021.
31. ↑  Elite Prospects - Kärpät *eliteprospects.com*. Everysport Media Group AB. Viitattu 6.5.2022. (englanniksi)
32. ↑  Honkamaa, Tiia: Kärppien ensi kauden joukkue alkaa hahmottua − Joonas Kemppainen palaa Ouluun *Jatkoaika.com*.  27.4.2022. Jatkoaika r.y. Viitattu 6.5.2022.
33. ↑  Seppä, Lassi: Kärpille ikävämpi joululahja − Emanuelsson pitkään poissa, myös Blomqvist, Olkkonen ja Tiivola sivuun *Jatkoaika.com*.  22.12.2022. Jatkoaika r.y. Viitattu 1.5.2023.
34. ↑  Salomaa, Tomi: Lauri Marjamäki teki yllätysratkaisun – Kolme kuukautta pelaamatta ollut vahti palaa maalille *iltalehti.fi*.  13.3.2023. Alma Media Suomi Oy. Viitattu 1.5.2023.
35. ↑  Petter Emanuelsson KooKoon paitaan! *kookoo.fi*.  9.10.2023. KooKoo Hockey Oy. Viitattu 9.10.2023.
36. ↑  Stridblom, Håkan: Debutseger med Tre Kronor *nsd.se*.  3.4.2017. Norrbottens Media AB. Viitattu 28.6.2017. (ruotsiksi)
37. ↑  Sweden vs Latvia - EHC - 2016-17 Euro Hockey Challenge - boxscore *pointstreak.com*.  14.4.2017. Pointstreak Sports Technologies Inc. Viitattu 28.6.2017.
38. ↑  Einar Emanuelsson *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo